2 BHK+2T Builderfloor/Flats For Sale in SBP Housing Park - Venus Realtor
₹2,190,000.00 - Residential
965 2 Bedrooms 2 Bathrooms
Total Hits : 54372 Uit die pen van die Burgemeester | Netwerk24
Die tyd het aangebreek vir my laaste rubriek vir 2018.
Met trots kyk ek terug na al die deurbrake wat ons in Drakenstein gamaak het en onthou ek ook die uitdagings wat ons vanjaar aangepak – en die hoof gebied – het. Van een ding is ek seker: Drakenstein se inwoners weet hoe om saam te staan en mekaar in tye van nood te ondersteun.
Op hierdie noot vra ek ons inwoners om gedurende die feestyd spesifiek ook diegene te ondersteun wat minder bevoorreg as ons is. Gebruik hierdie tyd om opreg dankbaar te wees en die boodskap van liefde en vrede te versprei.
Mag julle ’n geseënde tyd saam met familie en vriende beleef.
Drakenstein-munisipaliteit werk tans aan ’n aantal projekte wat in 2019 gaan begin met die doel om dienslewering te verbeter en dit sluit in projekte wat die lewensgehalte van ons inwoners sal bevorder.
Ons sien uit daarna om binnekort meer nuus oor hierdie projekte met julle te deel.
Om uitnemendheid in Drakenstein vol te hou, is iets waarna ons daagliks streef en dis nie ’n maklike taak nie. Maar, dit is doenbaar met die samewerking van die Wes-Kaapse regering, plaaslike sakeondernemings en organisasies en met die hulp van ons inwoners.
Ek vra dat julle sal voortgaan om ons in die nuwe jaar te ondersteun sodat ons saam ’n stad van uitnemendheid kan wees.
Met hierdie laaste woorde sluit ek die jaar af. Geniet die feestyd, reis veilig, bespaar water, neem ander in ag en keer veilig terug. Ek sien uit na ’n opwindende en uitnemende 2019 saam met julle.
Uitvoerende burgemeester, Conrad Poole